text: THW Kiel vann tryggjan sigur í Zagreb. Elias Ellefsen á Skipagøtu spældi eina góða løtu og gjørdist fyrsti føroyski landsliðsspælarin í stóru kappingini.
text: #000002
text: 21-ára gamli føroyingurin og liðfelagarnir í Kiel komu aftur á sigurskós í gjár, og Elias á Skipagøtu skrivaði nýtt kapittul í sína søgu (Mynd: Sverri Egholm)
text: #000003
text: Í gjárkvøldið setti THW Kiel hol á sítt Champions League-kappingarár. Hetta gjørdi týska stórfelagið við rímiliga stórum sigri á RK Zagreb.Tað endaði 30-23 til Kiel. Í steðginum var munurin eisini sjey mál. Nummar 71 skoraði tvey av málunum hjá útiliðnum og legði upp til eitt. Elias Ellefsen á Skipagøtu spældi eina góða løtu, og hóast hann brendi trý skot, so riggaði ymiskt eisni væl hjá spælskiparanum.
text: #000004
text: Nøkur hæddarpunkt frá dystinum her - gott mál hjá Eliasi frá 1.18 21-ára gamli hoyvíkingurin fekk harvið sín fyrsta dyst í stóru kappingini í gjár. Sum in.fo vísir á, er Elias fyrsti føroyski landsliðsspælarin í Champions League.Elias Ellefsen á Skipagøtu er tó ikki fyrsti føroyingurin, sum hevur spælt í fínastu evropeisku kappingini. Jóhan á Plógv Hansen hevur fleiri dystir og eisini fitt av málum fyri Bjerringbro-Silkeborg í Champions League.Nú spælir Jóhan fyri Flensburg-Handewitt, ið er arvafíggindi hjá júst Kiel. Í síðstu viku vann Flensburg-Handewitt í dramatiskum dysti móti Kiel, har føroyski høgri vongurin á danska landsliðnum skoraði seks mál. Elias gjørdi fýra mál í tí dystinum, men hann og Kiel hava tapt tveir Bundesliga-dystir á rað. Sunnudagin var tað móti oddaliðnum Melsungen á heimavølli. Nú hevur liðið frí í tvær vikur frá Bundesliguni, meðan krevjandi Champions League-bólkaspælið av álvara kemur í gongd
text: #000005
text: Átta lið eru í bólkinum, og seks tey fremstu koma víðari. Kiel spælir aftur hóskvøldið 21. september, á heimavølli móti ungarska Pick Szeged.
text: #000006
text: 24. umfar: Týðandi dystir í morgin og sunnudagin
text: #000009
text: Hørður móti Gilla í donsku steypakappingini
text: #000011
text: U19: Tjúgu spælarar úr átta ymiskum feløgum úttiknir
text: #000014